text: Dreng på 16 år sigtes for at ville voldtage pige
  05 juli 2018 kl. 11.16
  Politiet mener at have fundet den person, der overfaldt 17-årig pige på en grussti ved Sønderborg.
  
  Efter et overfald på en 17-årig pige i Sønderborg har politiet anholdt en 16-årig dreng, der sigtes for forsøg på voldtægt.
  Drengen blev torsdag fremstillet i grundlovsforhør, men er fortsat sigtet i sagen, oplyser politiet.
  Det var onsdag formiddag ved 10-tiden, at pigen blev overfaldet på en grussti bag ved Mølleparkens Plejehjem. En ældre herre, der var dårligt gående, så forbrydelsen og råbte op.
  Ifølge et signalement fra politiet havde gerningsmanden mørkt hår og mørke skægstubbe. Han var iført blåt tøj og talte gebrokkent dansk og engelsk.
  Onsdag aften anholdt betjente den 16-årige. Anklageren har bedt om lukkede døre ved retsmødet i Retten i Sønderborg, oplyser Syd- og Sønderjyllands Politi på Twitter torsdag.
  
  